ગુજરાત અને રાજસ્થાનમાં પગી સમૂદાયની વિશેષતાઓ વર્ણવતા પ્રધાનમંત્રી શ્રી નરેન્દ્રભાઈ મોદીએ જણાવ્યું હતું કે, પગી સમૂદાય વર્ષોથી માનવીય આંતરસૂઝ માટે મશહૂર છે. ઊંટના પદ ચિહ્ન પરથી તેઓ કહી શકે છે કે, ઊંટ એકલું હતું, તેની પર સામાન હતો કે નહીં, સામાન હતો તો કેટલો હતો. આવી આંતરસૂઝને તાલીમની આવશ્યકતા છે. ફિંગરપ્રિન્ટ, હસ્તાક્ષર અને મનોવિશ્લેષણના પારંપારિક જ્ઞાનને આધુનિક ટેકનોલોજી સાથે જોડીને નવા આયામો હાંસલ કરવાની આવશ્યકતા છે.